《寄题张志行醉峰亭》
宋代·唐庚

先生饱酝藉，表里皆纯粹。独推糟与粕，施之为政事。

百里饮其德，陶陶有欢意。馀醺落嘉陵，一江醇酒味。

沉酣到山骨，颓然偃苍翠。亭中时把酒，坐对青山醉。

醉乡在何许，祗此中间是。先生况多文，为续醉乡记。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。